ddrg/super_eurlex huggingface dataset:
18.

muistuttaa, että on tärkeää paitsi lisätä BEREC-viraston sisäisen toiminnan ja hallinnoinnin digitalisaatiota niin myös nopeuttaa menettelyjen digitalisointia; korostaa, että BEREC-viraston on jatkossakin toimittava tässä suhteessa ennakoivasti, jottei virastojen välille pääse missään tapauksessa syntymään digitaalista kuilua; kiinnittää kuitenkin huomiota siihen, että on toteutettava kaikki tarvittavat turvatoimet, jotta vältetään käsiteltävien tietojen verkkoturvallisuuteen kohdistuvat riskit; kehottaa BEREC-virastoa nopeuttamaan kyberturvallisuusperiaatteidensa kehittämistä ja tiedottamaan vastuuvapauden myöntävälle viranomaiselle niiden valmistumisesta;
26.

panee tyytyväisenä merkille, että Yhdistynyt kuningaskunta on edelleen sitoutunut maksamaan kaikki nykyisen monivuotisen rahoituskehyksen ja aiempien rahoitusnäkymien mukaiset velvoitteensa ikään kuin se olisi edelleen jäsenvaltio, kuten sopimukseen Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä (”erosopimus”) on kirjattu; panee merkille myös, että erosopimuksessa todetaan, että Yhdistynyt kuningaskunta on edelleen sopimuspuolena EKR:ssa yhdennentoista EKR:n ja kaikkien aiempien kehitysrahastojen päättämiseen asti ja sillä on tältä osin samat velvollisuudet kuin jäsenvaltioilla sen sisäisen sopimuksen nojalla, jolla rahasto on perustettu, sekä aiemmista EKR:ista johtuvat velvollisuudet niiden päättämiseen asti ja että Yhdistynyt kuningaskunta voi osallistua EKR-komiteaan tarkkailijana ilman äänioikeutta;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) ja erityisesti sen 39 artiklan,
37.

suhtautuu myönteisesti siihen, että tuomioistuin on aina tehnyt kattavaa yhteistyötä Euroopan petostentorjuntaviraston (OLAF) kanssa ja että se on sitoutunut jatkamaan tätä myönteistä yhteistyötä; korostaa, että vuonna 2019 toteutettiin yksi kurinpitotoimenpide OLAFin vuonna 2018 tekemän tutkimuksen johdosta, ja panee merkille, että asiasta on ilmoitettu OLAFille; panee lisäksi merkille, että vuonna 2019 aloitettiin OLAFin tutkimus, joka on yhä käynnissä ja joka on johtanut tiiviiseen yhteistyöhön OLAFin kanssa;
32.

panee merkille, että komitean talousarvion toteuttamista koskevia sisäisiä varainhoitosääntöjä päivitettiin 1. tammikuuta 2019 komitean päätöksellä N:o 14/2018 ja niitä on pantu täytäntöön vuoden 2019 ajan; panee tyytyväisenä merkille, että operatiiviset toimihenkilöt on otettu virallisesti mukaan varainhoidollisen hyväksymismenettelyn työnkulkuun ja että operatiivisesta hallinnoinnista vastaavia johtajia on nimitetty edelleenvaltuutetuiksi tulojen ja menojen hyväksyjiksi;
30.

toteaa, että tilintarkastustuomioistuimen kertomuksen mukaan komission yhteinen tarkastus vastaa yhteisyrityksen Horisontti 2020 -puiteohjelman maksujen jälkitarkastuksesta ja että vuoden 2019 lopussa käytettävissä olleiden jälkitarkastusten tulosten perusteella yhteisyritys ilmoitti Horisontti 2020 -puiteohjelman hankkeiden edustavaksi virhetasoksi 1,54 prosenttia ja jäännösvirhetasoksi 0,91 prosenttia (selvitetyt ennakkomaksut ja loppumaksut); panee Horisontti 2020 -puiteohjelmaa koskevasta komission asetusehdotuksesta merkille, että vuosittain 2–5 prosentin virheriski on realistinen tavoite, kun otetaan huomioon valvonnan kustannukset, ehdotetut yksinkertaistamistoimenpiteet sääntöjen monimutkaisuuden vähentämiseksi ja tutkimushankkeen kustannusten korvaamiseen liittyvä luontainen riski, ja että lopullisena tavoitteena on, että jäännösvirhetaso on mahdollisimman lähellä kahta prosenttia ohjelmien päättyessä, kun kaikkien tarkastusten, oikaisujen ja takaisinperintätoimenpiteiden rahoitusvaikutukset on otettu huomioon;
D.

ottaa huomioon, että pk-yritykset ovat alueen talouden selkäranka, sillä 95 prosenttia alueen yrityksistä työllistää alle 250 työntekijää, ja ottaa huomioon, että tämän hakemuksen piiriin kuuluvista yrityksistä 38 on pk-yrityksiä; ottaa huomioon, että Galicia on osa Atlantin akselia ja että sen talous on huomattavan riippuvainen rajatylittävistä yrityksistä ja työntekijöistä;
12.

palauttaa mieliin, että keskuksella on unionin virastona euromääräinen talousarvio; toteaa kuitenkin, että suuri osa menoista aiheutuu Ruotsin kruunuina (SEK), koska keskus sijaitsee euroalueen ulkopuolella Ruotsissa; toteaa lisäksi, että valuuttakurssien vaihtelut vaikuttavat keskukseen, koska sillä on kruunumääräisiä pankkitilejä ja lisäksi sillä on tiettyjä maksutapahtumia myös muissa ulkomaanvaluutoissa;
29.

toteaa, että tilintarkastustuomioistuin laati kahden Lontoossa toimivan viraston osalta tiettyjä seikkoja painottavan kappaleen, joka koski Yhdistyneen kuningaskunnan päätöstä erota unionista; panee merkille, että viraston toimipaikka siirtyi Amsterdamiin maaliskuussa 2019 ja että viraston tilinpäätökseen 31. joulukuuta 2018 sisältyi muuttoon liittyviä kustannuksia varten 17 800 000 euron varaus; pitää valitettavana, että Lontoon tiloja koskevan vuokrasopimuksen kattama vuokra-aika päättyy vuonna 2039, eikä sopimus sisällä irtautumislauseketta; pitää myös valitettavana, että Englannin ja Walesin High Court of Justice -tuomioistuin hylkäsi 20. helmikuuta 2019 viraston pyynnön vuokrasopimuksen purkamisesta; panee kuitenkin merkille, että vuokrasopimuksen perusteella tilat on vuokranantajan suostumuksella mahdollista siirtää tai vuokrata edelleen kolmansille osapuolille; pitää hyvin valitettavana 31. joulukuuta 2018 päivätyn tilinpäätöksen liitetiedoissa ilmoitettua 468 000 000 euron määrää, joka vastaa jäljellä olevaa vuokraa vuoteen 2039 saakka, ja panee merkille, että määrästä 465 000 000 euroa koskee vuokra-aikaa sen jälkeen, kun viraston suunniteltu muutto Amsterdamiin on toteutunut, ja että kyseinen osuus on esitetty ehdollisena vastuuna; on tietoinen, että virasto on tehnyt paljon työtä alivuokralaisen löytämiseksi Lontoon tiloihinsa; korostaa, että vaikka virasto teki tilojensa antamisesta alivuokralle sopimuksen, joka tuli voimaan 1. heinäkuuta 2019, vuokrasopimuksen purkamismahdollisuuden puuttumisesta johtuvia tulevia nettokustannuksia ei tiedetä; kehottaa komissiota tekemään kaikkensa epäsuotuisasta vuokrasopimuksesta virastolle aiheutuvien pitkäaikaisten taloudellisten, hallinnollisten ja operatiivisten vaikutusten minimoimiseksi; kehottaa virastoa ottamaan komission ja erityisesti sen oikeudellisen yksikön ja Yhdistyneen kuningaskunnan päätöstä erota Euroopan unionista käsittelevän neuvotteluryhmän mukaan tämän oikeudellisen ongelman käsittelyyn, koska se koskee Yhdistyneen kuningaskunnan hallituksen oikeudellista ja taloudellista vastuuta siitä, että se vetosi Euroopan unionista tehdyn sopimuksen 50 artiklaan, mitä High Court ei tunnustanut force majeure -tilanteeksi; kehottaa virastoa tiedottamaan asiasta vastuuvapauden myöntävälle viranomaiselle;
D.

ottaa huomioon, että FCH2-yhteisyrityksen osakkaita ovat komission edustama unioni, New Energy World Industry Grouping Aisbl -teollisuusryhmittymä, joka nimettiin vuonna 2016 uudelleen Hydrogen Europe -teollisuusryhmittymäksi, ja New European Research Grouping on Fuel Cells and Hydrogen Aisbl -tutkimusryhmittymä;
24.

toteaa, että komission sisäinen tarkastus julkaisi tarkastuskertomuksen ”Visits and Inspections in the Agency”, jossa se totesi, että tähän tarkoitukseen suunnitellut hallinto- ja valvontajärjestelmät ovat asianmukaisesti suunniteltuja sekä tehokkaasti ja vaikuttavasti toteutettuja; huomauttaa, että sisäinen tarkastus antoi neljä suositusta, jotka virasto hyväksyi ja sitoutui käsittelemään;
2.

palauttaa mieliin, että keskuksella on unionin virastona euromääräinen talousarvio; toteaa kuitenkin, että suuri osa menoista aiheutuu Ruotsin kruunuina (SEK), koska keskus sijaitsee euroalueen ulkopuolella Ruotsissa; toteaa lisäksi, että valuuttakurssien vaihtelut vaikuttavat keskukseen, koska sillä on kruunumääräisiä pankkitilejä ja lisäksi sillä on tiettyjä maksutapahtumia myös muissa ulkomaanvaluutoissa;
55.

pitää valitettavana, että Euroopan historian taloa koskevaan tammikuussa 2019 käynnistettyyn hankintamenettelyyn liittyviä asiakirjoja ei asetettu saataville; on erittäin huolissaan uuteen hankintamenettelyyn sisältyvistä vaatimuksista; kehottaa pääsihteeriä tiedottamaan talousarvion valvontavaliokunnalle hankintamenettelyn tuloksista; korostaa, että hankintamenettelyn tuloksista riippumatta näyttelyavustajaryhmän (Expo Crew) jäseniä on kohdeltava paremmin seuraavissa asioissa: heidän työaikojensa ennakoitavuus on varmistettava, heille on taattava asianmukaiset lomajärjestelyt ja heille on tarjottava asianmukainen työasu;
10.

panee merkille Europan unionin tuomioistuimen oikeudenkäytön vuonna 2016, jolloin kolmen tuomioistuimen käsiteltäväksi tuli 1 604 asiaa ja 1 628 asiaa saatettiin päätökseen, mikä on vähemmän kuin vuonna 2015, jolloin päätökseen saatettiin 1 775 asiaa; panee lisäksi merkille, että menettelyt kestivät keskimäärin 16,7 kuukautta eli hivenen pidempään kuin vuonna 2015 (16,1 kuukautta); panee tyytyväisenä merkille, että Euroopan unionin tuomioistuimen uudistamisen jälkeen asian käsittelyyn kuluva aika oli vuonna 2017 keskimäärin 16,0 kuukautta; muistuttaa, että on kyettävä takaamaan Euroopan unionin tuomioistuimen päätöksenteon laadukkuus ja ripeys, jotta voidaan välttää asianomaisille osapuolille aiheutuvat merkittävät kustannukset, jotka johtuvat käsittelyn venymisestä liian pitkään; toteaa jälleen kerran, että on tärkeää vähentää keskeneräisten asioiden määrää, jotta voidaan vaalia unionin kansalaisten perusoikeuksia;
9.

katsoo, että tutkimus, kilpailukyky ja pk-yritykset ovat avainasemassa talouskasvun mahdollistamisessa ja työpaikkojen luomisessa; tähdentää näin ollen, että on tärkeää tarjota EU:n yrityksille ja etenkin pk-yrityksille innovointia, tutkimusta ja investointeja suosiva ympäristö, jotta unionin talous olisi aidosti kilpailukykyinen maailmanlaajuisesti; korostaa, että otsakkeen 1 a talousarviota on lisättävä ja että on laajennettava menestyksekkäiden ohjelmien, kuten Horisontti 2020 -puiteohjelman ja pk-yrityksiä tukevien ohjelmien, kuten yritysten kilpailukykyä ja pk-yrityksiä koskevan ohjelman (COSME), rahoitusta, sillä niissä on paljon enemmän hakijoita kuin rahoituksen saajia; korostaa, että pk-yrityksiä koskevia ohjelmia suunniteltaessa on syytä ottaa huomioon näitä yrityksiä koskevat erityisvaatimukset ja niiden vähäiset hallinnolliset resurssit; katsoo tämän olevan tarpeen, kun otetaan huomioon nopeasti muuttuva maailma, jossa kilpailu on erittäin vilkasta, sekä digitalisaation aikaansaamat perusteelliset muutokset kaikilla aloilla; toteaa, että kaikkien näiden ensisijaisten tavoitteiden saavuttamista edistetään myös Euroopan rakenne- ja investointirahastoilla (ERI-rahastot);
D.

ottaa huomioon, että sukupuolten tasa-arvo on yksi unionin perustana olevista arvoista ja unioni on sitoutunut edistämään sukupuolten tasa-arvon valtavirtaistamista kaikissa toimissaan, kuten SEUT 8 artiklassa on vahvistettu;
9.

pitää myönteisenä, että oikeusasiamiehen organisaatiokaaviota on selkiytetty ja se on saatavilla oikeusasiamiehen verkkosivustolla; pyytää oikeusasiamiestä varmistamaan, että sen organisaatiokaavion ajantasainen versio on aina saatavilla sen verkkosivustolla;
18.

on tyytyväinen keskuksen vuonna 2016 määrittämään kolmeen keskeiseen saavutukseen, jotka ovat seuraavat: — ilmanlaatua Euroopassa vuonna 2016 koskevan raportin julkaiseminen; — vuonna 2016 julkaistu ensimmäinen kiertotaloutta koskeva arviointikertomus (”Circular economy in Europe – Developing the knowledge base”), jossa käsitellään aineellisten resurssien käytöstä aiheutuvaa ympäristöpainetta ja vaikutusta; — EU:n sähköalan muutosta ja hiililukkiutuman välttämistä koskevan raportin (”Transforming the EU power sector: avoiding a carbon lock-in”) julkaiseminen; kyseisessä raportissa arvioidaan, missä määrin unionin lämpövoima-ala kykenee edistämään välttämätöntä siirtymistä kohti unionin pitkän aikavälin energia- ja ilmastotavoitteita;
13.

panee merkille, että virasto on laatinut toiminnan jatkuvuutta koskevan suunnitelman Ranskassa, Alankomaissa ja Yhdistyneessä kuningaskunnassa sijaitseville turva-alueille; toteaa, että Prahan päätoimipaikan ja koko viraston osalta ei kuitenkaan ole laadittu toiminnan jatkuvuutta koskevaa suunnitelmaa; ottaa huomioon, että virasto on päättänyt keskittyä toiminnan jatkuvuutta koskevien suunnitelmien turvaamiseen uusilla toimipaikoilla, mikä perustuu arvioon siitä, että nykyinen toiminnan jatkuvuuden suunnitelma on riittävä viraston päätoimipaikalle siihen saakka, kunnes operaatiot ja toiminta ovat vakiintuneet siellä; toteaa lisäksi, että viraston on tarkoitus ajantasaistaa toiminnan jatkuvuutta koskeva suunnitelma maailmanlaajuisella tasolla ensi vuonna; kehottaa virastoa ilmoittamaan vastuuvapauden myöntävälle viranomaiselle toiminnan jatkuvuutta koskevien suunnitelmien ajantasaistamisesta; pyytää lisäksi Tšekin tasavallan palkkatasoon vaikuttavan EU:n korjauskertoimen uutta arviota riittävän tasapainon palauttamiseksi;
9.

painottaa, että nuorisotyöttömyys on yksi keskeisistä huolenaiheista Euroopan tasolla, koska sillä on erityisen suuri sosiaalinen vaikutus erityisesti unionin köyhimmillä alueilla, ja että se on kokonaiseen nuorten eurooppalaisten sukupolveen kohdistuva riski ja vaikeuttaa pitkäaikaista talouskasvua; korostaa, että nuorisotyöllisyysaloitteelle myönnetään osana EU:n vuoden 2017 talousarviota koskevaa sovittelusopimusta 500 miljoonan euron määrärahat vuonna 2017 hyväksyttävässä lisätalousarviossa; katsoo, että nuorisotyöllisyysaloite on olennainen osa työllisyyttä ja kasvua koskevaa unionin ensisijaista tavoitetta, ja on lujasti sitoutunut turvaamaan riittävän rahoituksen nuorisotyöttömyyden torjuntaan ja jatkamaan nuorisotyöllisyysaloitteen toteutusta nykyisen monivuotisen rahoituskehyksen loppuun saakka, ja samanaikaisesti parantamaan sen toimintaa ja täytäntöönpanoa; korostaa tässä yhteydessä EU:n nuorisostrategian merkitystä;
12.

panee merkille, että virastoa vastaan Euroopan unionin virkamiestuomioistuimessa vuonna 2015 käynnistetyistä oikeusmenettelyistä asia T-107/13 P ratkaistiin viraston eduksi ja se on perimässä oikeudenkäyntikuluja kantajalta, kun taas asiassa T-658/13 P virasto noudatti tuomioistuimen päätöstä; panee lisäksi merkille, että yhdistetyissä asioissa F-25/14 ja F-106/13 annettua tuomiota ollaan panemassa täytäntöön ja virasto on ottanut kantajan takaisin palvelukseensa ja korvannut hänen oikeudenkäyntikulunsa mutta muutoksenhaku on vireillä; toteaa, että Euroopan oikeusasiamiehelle tehty kantelu 178/2013/LP ei liity mihinkään niistä oikeusmenettelyistä, joissa virasto on tai on ollut asianosaisena;
4.

palauttaa mieliin, että unionin osuus tieto- ja viestintätekniikka-alan maailmanlaajuisesta työntekijämäärästä on laskenut viime vuosina ja että tieto- ja viestintätekniikka-ala on keskeisessä asemassa Suomen taloudessa, koska vuonna 2014 alan osuus työntekijöistä oli 6,7 prosenttia; toteaa tämän olevan korkein prosenttiosuus kaikista jäsenvaltioista; ottaa huomioon, että Microsoftin työntekijävähennykset liittyvät suuntaukseen, joka on vaikuttanut Suomen koko elektroniikkateollisuuteen Nokian aseman heikennettyä alkuperämaassaan ja joka on johtanut neljän aikaisemman hakemuksen jättämiseen; toteaa näin ollen, että kyseiset tapahtumat liittyvät suoraan globalisaatiosta johtuviin maailmankaupan rakenteellisiin muutoksiin;
1.

panee tilintarkastustuomioistuimen kertomuksesta merkille, että vuoden 2011 kertomuksessa esitettyjen kahden huomautuksen osalta, jotka vuoden 2012 kertomuksessa olivat ”tekemättä” ja vuoden 2013 kertomuksessa ”kesken”, korjaavia toimia on toteutettu ja molemmat on tilintarkastustuomioistuimen kertomuksen mukaan nyt ”toteutettu”; toteaa lisäksi, että vuoden 2012 kertomuksessa esitettyjen kolmen huomautuksen osalta, jotka vuoden 2013 kertomuksessa olivat ”tekemättä” tai ”kesken”, korjaavia toimia on toteutettu ja kaksi on tilintarkastustuomioistuimen kertomuksen mukaan nyt ”toteutettu” ja yksi on ”kesken”; toteaa, että vuoden 2013 kertomuksessa esitetyistä kolmesta huomautuksesta kaksi on ”kesken” ja yhden tilanne on ”ei relevantti”;
10.

suhtautuu myönteisesti ESIR-rahaston hyväksymiseen ja toteaa, että se on yksi keskeisistä välineistä, joilla lisätään investointeja unionissa ja edistetään työpaikkojen luomista; panee tyytyväisenä merkille, että merkittävä määrä hankkeita ja Euroopan investointirahaston toimenpiteitä on jo hyväksytty ja ESIR-rahaston ja Horisontti 2020 -ohjelman välillä on kyetty löytämään yhteisvaikutuksia; kehottaa komissiota helpottamaan aktiivisesti yhteisvaikutusta unionin eri rahastojen välillä ja ottamaan käyttöön jäljitysjärjestelmän sellaisten tapauksien havaitsemiseksi, joissa on käytetty unionin rahoitusmuotojen yhdistelmää; korostaa, että tulostaulua on sovellettava asianmukaisesti; kannustaa jäsenvaltioita ja yksityisiä toimijoita hyödyntämään kaikilta osin ESIR-rahaston välityksellä saataville asetettuja rahoitusresursseja; palauttaa mieliin, että unionin talousarvio on investointiohjelman runko, koska siitä saadaan käyttöön maksusitoumus- ja maksumäärärahoina 8 miljardia euroa, jotka tarvitaan ESIR:n takuurahaston rahoittamiseen; toteaa, että määrästä on jo otettu käyttöön yhteensä 3,38 miljardia euroa vuosien 2015 ja 2016 talousarvioissa; muistuttaa, että maksusitoumusmäärärahojen kokonaisliikkumavaraa hyödynnettiin täysimääräisesti tätä tarkoitusta varten vuonna 2016, ja toteaa, että ESIR-rahastoa koskevaan lainsäädäntöesitykseen liitetyn rahoitusselvityksen mukaan komissio ennakoi saman toistuvan vuoden 2017 talousarvioesityksessä; sitoutuu jälleen vahvistamaan vuotuisessa talousarviomenettelyssä Horisontti 2020 -ohjelmaa ja Verkkojen Eurooppa -välinettä, jotta voidaan mahdollisimman pitkälti korvata ESIR-neuvotteluissa hyväksytyt leikkaukset;
10.

toteaa tilintarkastustuomioistuimen kertomuksesta, että tukiviraston henkilöstön vaihtuvuus on suurta: vuonna 2014 tukivirastosta lähti 14 työntekijää, joista neljä oli keskeisissä tehtävissä; jakaa tilintarkastustuomioistuimen käsityksen, jonka mukaan tämä muodostaa merkittävän riskin vuotuisessa ja monivuotisessa työohjelmassa asetettujen tavoitteiden saavuttamiselle; panee tukiviraston antamista tiedoista merkille, että se on palkannut uusia työntekijöitä niiden työntekijöiden tilalle, jotka lähtivät vuonna 2014, ja että nyt kaikki toimet on joko täytetty tai palvelukseenottomenettely on meneillään; kehottaa tukivirastoa tarkastelemaan henkilöstön suuren vaihtuvuuden syitä ja ilmoittamaan vastuuvapauden myöntävälle viranomaiselle asiassa toteutetuista toimista;
12.

on edelleen huolestunut EUH:n henkilöstöprofiilin jatkuvasta epätasapainosta sukupuolen ja kansalaisuuden osalta; on tyytyväinen viime aikoina saavutettuun edistykseen mutta panee merkille, että sukupuolten välinen epätasa-arvo on edelleen huomattava etenkin ylemmissä palkkaluokissa ja johtotehtävissä; pitää valitettavana toisen sukupuolen edustajien alhaista osuutta EUH:n päätoimipaikan ylemmän johdon viroista (16 prosenttia) ja edustustojen päälliköiden viroista (23 prosenttia) ja odottaa, että tulevista vuosikertomuksista ilmenee, että sukupuolten välinen tasapaino on parantunut; muistuttaa huolestaan, että EUH:ssa on suhteettoman suuri määrä korkeita virkoja;
1.

toteaa, että tilintarkastustuomioistuimen kertomuksen mukaan vuoden 2012 kertomuksessa esitettyjen kahden huomautuksen osalta, jotka vuoden 2013 kertomuksessa olivat ”kesken”, toteutettiin korjaavia toimia ja molemmat on nyt tilintarkastustuomioistuimen kertomuksen mukaan ”toteutettu”; toteaa myös, että vuoden 2013 kertomuksessa esitettyjen kolmen huomautuksen osalta toteutettiin korjaavia toimia ja kaksi on nyt ”toteutettu” ja yhden tilanne on ”ei relevantti”;
11.

panee keskuksen antamista tiedoista merkille, että kaikkien komission sisäisen tarkastuksen (IAS) vuoden 2008 tilintarkastuksessa antamien suositusten käsittely on saatettu päätökseen; toteaa, että vuotta 2011 koskevaan IAS-tarkastukseen perustuvan kahden suosituksen käsittelyä ei ole saatettu virallisesti päätökseen, sillä niiden täytäntöönpano keskuksessa on edistyneessä vaiheessa; toteaa lisäksi, että vuoden 2013 talousarvion seurantaa koskevassa IAS-tarkastuksessa annettiin kolme keskeistä suositusta, joista kaksi on jo pantu täytäntöön, kun taas talousarvion laatimista koskeva suositus oli määrä panna kokonaisuudessaan täytäntöön vuonna 2015;
5.

panee yhteisyrityksen antamista tiedoista merkille, että se edistyi pannessaan täytäntöön toimintasuunnitelmaa, jonka tarkoituksena on korjata tilintarkastustuomioistuimen varauman sisältävässä lausunnossaan mainitsemat puutteet; toteaa, että kansallisten järjestelmien antama varmuus arvioitiin positiivisesti maissa, joiden osuus on 54 prosenttia kaikista avustuksista, ja että muita maita koskeva arviointi on edennyt pitkälle ja sen jälkeen arvioitujen avustusten osuus on 84 prosenttia; kehottaa yhteisyritystä jatkamaan arviointia siten, että arvioinnin piiriin kuuluu 100 prosenttia kaikista avustuksista;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen kahden huomautuksen osalta, jotka vuoden 2012 kertomuksessa olivat ”kesken” tai ”tekemättä”, toteutettiin korjaavia toimia ja molemmat on tilintarkastustuomioistuimen kertomuksen mukaan ”toteutettu”; toteaa myös, että tilintarkastustuomioistuimen vuoden 2012 kertomuksessa esitettyjen kahden huomautuksen johdosta yhdessä tapauksessa toteutettiin korjaavia toimia ja kyseinen kommentti on nyt ”toteutettu” ja yhden tilanne on ”kesken”;
1.

toteaa, että tilintarkastustuomioistuimen kertomuksen mukaan yhden vuoden 2011 kertomuksessa esitetyn huomautuksen osalta, joka vuoden 2012 kertomuksessa oli ”kesken”, toteutettiin korjaavia toimia ja tämä huomautuksen osalta on nyt tilintarkastustuomioistuimen vuotta 2013 koskevan kertomuksessa merkintä ”toteutettu”; toteaa lisäksi, että vuoden 2012 kertomuksessa esitettyjen kahden huomautuksen osalta toteutettiin myös korjaavia toimia ja toinen huomautus on ”toteutettu” ja toinen on ”kesken”;
1.

toteaa, että tilintarkastustuomioistuimen kertomuksen mukaan yhden vuoden 2011 kertomuksessa esitetyn huomautuksen osalta, joka vuoden 2012 kertomuksessa oli ”kesken”, toteutettiin korjaavia toimia ja se on nyt tilintarkastustuomioistuimen vuotta 2013 koskevan kertomuksen mukaan ”toteutettu”; toteaa myös, että tilintarkastustuomioistuimen vuoden 2012 kertomuksessa esitettyjen kahden huomautuksen johdosta toteutettiin korjaavia toimia ja yhden huomautuksen osalta on nyt tehty merkintä ”toteutettu” ja toisen osalta on tehty merkintä ”kesken”;
2.

toteaa, että perinteisten omien varojen vähennystä, joka on arviolta 646,1 miljoonaa euroa, ja alv-perusteisten omien varojen vähennystä, joka on arviolta 192,4 miljoonaa euroa, kompensoidaan edellä mainituilla sakoilla, joiden yhteenlaskettu määrä on 2 433 miljoonaa euroa, ja että näin ollen uusien BKTL-maksuosuuksien tarve vähenee automaattisesti 1 594,5 miljoonalla eurolla;
1.

on yhtä mieltä komission kanssa siitä, että EGR-asetuksen 2 artiklan ensimmäisen kohdan c alakohdassa esitetyt edellytykset täyttyvät ja että sen vuoksi Espanja on oikeutettu saamaan kyseisen asetuksen mukaista rahoitustukea;